O počecima hrvatskoga nogometa - Marković, Ivan, kroatist (Array, 2012)
Poziv za sudjelovanje na skupu Stjepanu Damjanoviću u čast ujesen g. 2011. preporučivao je bio dvije teme, ako se dobro sjećam, ćirilo-metodijanu i slavonske teme. Ovaj bi napis išao u drugu skupinu, premda neobične veze ima i s prvom. Darujem ga čašćeniku jer se uvijek rado sjetim kako mi prepričava kako to biše v ni dni ljeta poslije Deklaracije kad je Dinamo redom - Juventusa, pa Eintrachta, pa Leedsa. A sve je počelo u Slavoniji...